सनी देओल पर बॉलीवुड प्रोड्यूसर का कमेंट, बोले- ढाई किलो का हाथ कांग्रेस का हाथ तोड़ने...  
बीजेपी से चुनाव लड़ रहे हैं सनी देओल
गुरदासपुर से भरा है नामांकन
बॉलीवुड प्रोड्यूसर ने यूं किया कमेंट
सनी देओल (Sunny Deol) बीजेपी (BJP) की टिकट पर पंजाब के गुरदासपुर (Gurdaspur) से चुनाव लड़ रहे हैं और उन्होंने अपना नामांकन भी भर दिया है. सनी देओल (Sunny Deol) रोड शो भी कर रहे हैं. सनी देओल ने कुछ दिन पहले बाड़मेर में बीजेपी प्रत्याशी के लिए रोड शो किया था और एक शख्स ने इस वीडियो को ट्वीट किया था. इस ट्वीट पर बॉलीवुड प्रोड्यूसर अशोक पंडित (Ashoke Pandit) का रिप्लाई आया है. सनी देओल (Sunny Deol) को लेकर अशोक पंडित ने एक ट्वीट किया है और यह सोशल मीडिया पर खूब वायरल हो रहा है. 

In this Election Season @narendramodi checkmate : 600 odd Bollywood celebrities vs One @iamsunnydeol Jis ka Ek dhai kilo ka haath is enough to break Congress ka haath. https://t.co/fcT94TTMxe

सनी देओल (Sunny Deol) को लेकर अशोक पंडित (Ashoke Pandit) ने ट्वीट किया हैः 'इस चुनावी माहौल में नरेंद्र मोदी की शह और मातः बॉलीवुड की 600 हस्तियां बनाम एक सनी देओल जिसका एक ढाई किलो का हाथ कांग्रेस का हाथ तोड़ने के लिए काफी है.' इस तरह अशोक पंडित ने सनी देओल की तारीफ की है और उन्होंने बीजेपी का विरोध करने वाली बॉलीवुड की 600 हस्तियों पर निशाना भी साधा है. 
सनी देओल (Sunny Deol) पंजाबी की गुरदासपुर सीट से चुनाव लड़ रहे हैं. इस सीट से पहले विनोद खन्ना चुनाव लड़ा करते थे. लेकिन उनके निधन के बाद ये सीट बीजेपी के हाथ से निकल गई और यहां से कांग्रेस नेता सुनील जाखड़ जीत गए. बीजेपी एक बार फिर इस सीट पर अपना वर्चस्व चाहती है, जिसके लिए इस बार बॉलीवुड एक्टर सनी देओल को मौका दिया गया है. हालांकि विशेषज्ञ मान रहे हैं कि यहां कड़ा मुकाबला देखने को मिलेगा.